**Az előterjesztést megtárgyalta:**

* Oktatási és Szociális Bizottság
* Jogi és Társadalmi Kapcsolatok Bizottsága

*A határozati javaslatot törvényességi*

*szempontból megvizsgáltam:*

*/: Dr. Károlyi Ákos :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2017. szeptember 14-i ülésére**

**Javaslat a Szombathelyi Aréna Óvoda alapító okiratának módosítására**

Szombathely Megyei Jogú Város Önkormányzata a „Családbarát, munkába állást segítő intézmények, közszolgáltatások fejlesztése” című, a TOP 6.2.1-15 kódszámú projekt keretében kilenc – Aréna Óvoda, Benczúr Óvoda, Gazdag Erzsi Óvoda, Mesevár Óvoda, Mocorgó Óvoda, Pipitér Óvoda, Szivárvány Óvoda, Vadvirág Óvoda és Weöres Sándor Óvoda - szombathelyi önkormányzati óvodában fog fejlesztéseket megvalósítani. A kilenc óvoda közül kettő – a Szombathelyi Aréna Óvoda és a Szombathelyi Benczúr Óvoda - felújítása úgy tud megvalósulni, hogy az óvoda más épületbe költözik. A Közgyűlés 47/2017. (III.2.) Kgy. sz. határozatában arról döntött, hogy a Szombathelyi Aréna Óvoda és a Szombathelyi Benczúr Óvoda a felújítás ideje alatt a Szombathely, Petőfi S. u. 6. szám alatti ingatlanban fog működni.

A Magyar Államkincstár tájékoztatója alapján azon felújítással érintett intézmények estében, ahol a feladatellátási hely ideiglenesen módosul, ezt az Alapító okiratban rögzíteni szükséges. Előzőekre tekintettel javasolom módosítani a Szombathelyi Aréna Óvoda Alapító okiratát. A Szombathelyi Benczúr Gyula Utcai Óvoda Alapító okiratának módosítására a későbbiekben, a felújítási munkák kezdő időpontjának ismeretében kerülhet sor.

Tájékoztatom a Tisztelt Közgyűlést, hogy [az államháztartásról szóló 2011. évi CXCV. törvény 8/A. § (2) bekezdése és 11. § (7) bekezdése, valamint 111. § (26) bekezdése értelmében 2015. január 1-jétől az alapító, módosító és megszüntető okiratokat a Magyar Államkincstár honlapján közzétett formanyomtatványok szerint kell elkészíteni](http://www.allamkincstar.gov.hu/kincstar/torzskonyv_nyomtatvanyok/2). A csatolt okiratok az előírt formátumban készültek.

A Magyar Államkincstár a kormányzati funkciók változását a törzskönyvi nyilvántartásban hivatalból módosította. Az Alapító okirat módosításakor ezeket a változásokat szükséges az Alapító okiraton is módosítani.

Az Alapító okirat – a nemzet köznevelésről szóló 2011. évi CXC. törvény 21.§ (3) bekezdés k) pontja szerint - kiegészítésre kerül az intézmény gazdálkodásával összefüggő jogosítványokra történő rendelkezéssel.

A Szombathelyi Aréna Óvoda Módosító okirata az előterjesztés 1. számú, a módosításokkal egybeszerkesztett Alapító okirata az előterjesztés 2. számú mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatot jóváhagyni szíveskedjék.

**Szombathely, 2017. augusztus „ ”**

**/: Dr. Puskás Tivadar :/**

**HATÁROZATI JAVASLAT**

**……../2017. (IX.14.) Kgy. számú határozat**

* + - 1. Szombathely Megyei Jogú Város Közgyűlése a „Javaslat a Szombathelyi Aréna Óvoda alapító okiratának módosítására” című előterjesztést megtárgyalta ésa Szombathelyi Aréna Óvoda Módosító okiratát az előterjesztés 1. számú, a módosításokkal egységes szerkezetbe foglalt Alapító okiratát az előterjesztés 2. számú melléklete szerinti tartalommal jóváhagyja.
      2. Az alapító okirat módosítására arra tekintettel kerül sor, hogy a TOP 6.2.1-15 kódszámú projekt keretében végzett felújítási munkálatok ideje alatt a Szombathelyi Aréna Óvoda a – nemzeti köznevelésről szóló 2011. évi CXC. tv. 84. § (5) bekezdésére is figyelemmel – a Szombathely, Petőfi s. u. 6. szám alatti ingatlanban működik.
      3. A Közgyűlés felhatalmazza a polgármestert és a jegyzőt az 1. pontban foglalt dokumentumok aláírására.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /az 1. és 2. pont vonatkozásában/

2017. szeptember 20. /a 3. pont vonatkozásában/